མིའི་རིགས་ཞེས་གཟེངས་སུ་མཐོ་བ་དང་།དེང་རབས་ཀྱི་ཚན་རྩལ་ཞེས་སྨོན་པ་འཆོར་བའི་རྒྱུ་རྐྱེན་མཐར་ཐུག་ནི།ཚོད་བགམ་དང་དབྱེ་འབྱེད་ཀྱི་ནུས་རྩལ་ཕུལ་དུ་བྱུང་བའི་ཤེས་རབ་འདི་ཉིད་ཡོད་པས་ཡིན།དེ་ཕྱིརལམ་རིམ་ཆེན་མོལས།མདོར་ན་ཡོན་ཏན་ཐམས་ཅད་ཤེས་རབ་ལས་འབྱུང་བ་ནི།ཞེས་པ་ནས།འཇིག་རྟེན་དག་ན་རྒྱུ་རྩལ་གཏེར་མཆོག་དང༌།།གཙུག་ལག་མིག་འདྲ་ཇི་སྙེད་ཡོད་པ་དང༌།།ཡོངས་སུ་སྐྱོབ་བྱེད་བློ་དང་སྔགས་ལ་སོགས།།རྣམ་བཀོད་ཆོས་ཀྱི་ཁྱད་པར་ཐ་དད་དང༌།།རྣམ་གྲངས་རྣམ་མང་རྣམ་ཐར་སྒོ་དག་དང༌།།འཇིག་རྟེན་ཕན་པའི་རྣམ་པ་དེ་དང་དེས།།རྒྱལ་སྲས་མཐུ་ཆེན་རྣམ་པར་སྟོན་བྱེད་པ།།དེ་དག་ཐམས་ཅད་ཤེས་རབ་མཐུ་ལས་འབྱུང༌།།ཞེས་སོ།།ཞེས་ཤེས་རབ་ཀྱི་ཉམས་ལེན་དང་ཕན་ནུས་རྒྱས་པར་བསྟན་ཡོད།